open-index/open-wikipedia-markdown huggingface dataset:
Goran Gora

***Goran Gora***, īstajā vārdā **Jānis Holšteins-Upmanis** (dzimis **Jānis Holšteins**  Rīgā), ir latviešu dziesminieks, komponists, televīzijas ziņu vadītājs un sabiedriskais darbinieks. Nāk no Baldones.

## Biogrāfija
Ar pseidonīmu *Goran Gora* mūzikā darbojas kopš 2000. gada, pazīstams kļuvis 2005. gadā ar singlu *Slow Down*. Mācījies Kultūras koledžā par amatierteātru režisoru.

Darbojas fondā "Viegli": ir gan mūziķis fonda mūzikas projektos, gan Ziedoņa muzeja radošais direktors.

No 2018. gada 1. augusta viens no Latvijas Televīzijas Kultūras ziņu vadītājiem.

### Pseidonīms
Intervijā Neatkarīgajai Rīta Avīzei 2005. gadā *Goran Gora* par sava pseidonīma izcelsmi stāsta: "Pārnestā tulkojumā tas ir augstais kalns, bet tas ir izdomātā valodā. Man reiz bija jāiestudē izrāde Kalnu valoda — par neeksistējošu ciematu, neeksistējošu valodu, neeksistējošiem cilvēkiem. Pie tās ilgi domājot un strādājot, nācu pie slēdziena, ka noteikti pasaulē ir tāda izdomāta valoda, tāpat kā to izmanto [islandiešu grupa] *[[Sigur Rós]]*. Bet pseidonīmu *Goran Gora* es vienkārši nosapņoju. Ļoti dīvaini, bet tā nu tas bija".

### Radošā darbība
Muzikāli ietekmējies no *[[Depeche Mode]]*, *[[U2]]*, Toma Veitsa, Maikla Oldfīlda, Islandes mūzikas, *[[Bright Eyes]]*, Bjorkas, *[[P. Dž. Hārvija|PJ Harvey]]*, u.c. Savulaik iesildījis tādus izpildītājus kā *[[Nouvelle Vague (grupa)|Nouvelle Vague]]* un *Kings Of Conveniece*. 

Albumi *Mystyrys Yrs* un *Hold Me Close When It Come*s nominēti "Latvijas Mūzikas Ierakstu kompāniju Gada balvai" labāko "Pop" un "Autormūzikas" albumu kategorijās. 

*Goran Gora* komponē teātra mūziku Latvijas lielākajos teātros — Dailes teātrī ("Vārnu ielas republika", rež. Laura Groza-Ķibere), Valmieras Drāmas teātrī ("Raudupiete", rež. Elmārs Seņkovs), Latvijas Nacionālajā teātrī ("Purva bridējs", rež. E.Seņkovs) un citur. Par darbu teātra mūzikas žanrā ticis trīsreiz nominēts "Spēlmaņu nakts" balvai. 

### Privātā dzīve
Tēvs — televīzijas darbinieks Jānis Holšteins. 2008. gadā apprecējies ar grupas *[[Astro'n'out]]* solisti Māru Upmani-Holšteini, un abi ir vecāki trim bērniem.

## Diskogrāfija
### Albumi
* *[[Hold Me Close When It Comes]]* (15/12/2011)
* *[[Mystyrys Yrs]]* (24/05/2010)
* *[[Jetlag]]* (26/03/2007)
* "Mosties" (2014)
* "Renesanse" (2020)

### Singli
* *[[2 Hands/4 Songs]]* (15/05/2006) (EP)

## Atsauces

## Ārējās saites

* Oficiālā mājaslapa
* Mūziķa profils Facebook.com
* Mūziķa profils Draugiem.lv
* Goran Gora izrades.lv
Lobe

**Lobe** var būt:
* Lobe — ciems Ogres novada Krapes pagastā
* Lobe — upe Aizkraukles un Ogres novados
* Kārlis Lobe — Latvijas armijas virsnieks (1895—1985)
* Bebrupes cits nosaukums

## Skatīt arī
* Lobes ezers
Pasta serveris

**Pasta serveris** () jeb **vēstules pārsūtīšanas aģents** () ir datorprogramma vai programmatūras aģents, kas pārsūta e-pasta vēstules no viena datora uz citu.

Vēstules pārsūtīšanas aģents (MTA) var saņemt ziņojumus šādos veidos:
* no cita MTA, 
* no vēstules iesniegšanas aģenta (MSA), kas ziņojumu saņem no vēstules lietotāja aģenta (MUA),
* tieši no MUA, pašam izpildot MSA funkcijas.
Ziņojuma nogādi tieši lietotāja vēstuļu kastē veic vēstules piegādes aģents (MDA). Vairums MTA ir iebūvēta MDA pamatfunkcionalitāte, bet ir arī īpaši izstrādāti MDA (piem., procmail).
Hovards Filipss Lavkrafts

**Hovards Filips Lavkrafts** (*Howard Phillips Lovecraft*, dzimis , miris ) bija amerikāņu zinātniskās fantastikas, fantāzijas un šausmu literatūras rakstnieks. Dzīves laikā Lavkrafts bija visai mazpazīstams autors; lielu popularitāti un ietekmi Lavkrafta darbi ieguva tikai pēc viņa nāves. Vislabāk viņš ir pazīstams kā Ktulhu mītu radītājs.

Lavkrafta darbiem pamatā raksturīgs cilvēka pretnostatījums nepārvaramiem pārdabiskiem spēkiem un būtnēm, attēlojot pasauli kā cilvēkam svešu, naidīgu un šausminošu. Lavkrafta darbi atstājuši lielu ietekmi uz tādiem autoriem kā Roberts Hovards, Roberts Bloks, Stīvens Kings. Visai atzinīgi Lavkraftu vērtējis argentīniešu rakstnieks Horhe Luiss Borhess, savukārt pazīstamais mūsdienu franču autors Mišels Velbeks ir uzrakstījis Lavkrafta biogrāfiju.

## Ārējās saites
* Bārbalas Strodas raksts par H.F. Lavkraftu
* Agra Dzeņa raksts par HF.Lavkraftu
* Stāsts "Ērika Zanna mūzika"
* Stāsts "Nezināmās Kadatas teiksmainie meklējumi"
*  H.F. Lavkrafta stāsti ''Project Gutenberg of Australia'' ietvaros 
*  Apcere ''Supernatural Horror in Literature''
Age Of Stones

***Age Of Stones*** ir latviešu grupa, kas sākotnēji muzicēja džeza, roka un *[[funk]]* stilā. Laikam ejot, grupa savu muzicēšanas stilu pilnveidoja tipiskā rock un garage rock kursā. 1998. gadā, grupas pašos pirmsākumos darbojās zem nosaukuma "Mr Postman" un "Devīze" šādā sastāvā: Niks Jaunzems (vokāls, ģitāra), Jānis Mincis (ģitāra, vokāls), Kaspars Uškāns (bass, vokāls) un  Artis Ābele (bungas). Šobrīd grupa muzicē šādā sastāvā: Niks Jaunzems (vokāls, ģitāra), Artis Ābele (bungas), Valts Jakubovičs (ģitāra, vokāls) un Jurģis Priedītis (bass, vokāls).

## Biogrāfija
Grupa *Age Of Stones* radusies Valmierā 2001. gada 12. janvārī kā četru jaunu, talantīgu mūziķu sadarbības rezultāts.

2006. gadā grupai iznāca debijas albums "Sapņojiet". Gadu vēlāk grupa pašu spēkiem izdevusi EP albumu Goin Out, kurā ir 6 dziesmas. Albums ir angļu valodā un ticis atskaņots Kalifornijā un Ņujorkā. 2010. gadā iznāca 3. studijas albums "Slaido Blondīņu Cirks". Grupas dziesmas ir tikušas izdotas arī dažādās izlasēs: Priekšnams 2 (2003) ar dziesmu "To Be Your Man", 100% Svaigs - N°9 (2006) ar dziesmu "Skaisti" (feat. Cipars) un 100% Svaigs - N°10 (2006) ar dziesmu "Beidzam Valmierā".

## Diskogrāfija
Sapņojiet

**"Sapņojiet"** ir 2006. gada 13. novembrī izdots grupas *[[Age Of Stones]]* debijas albums. Pazīstamākās albuma dziesmas ir "Beidzam Valmierā" un albuma tituldziesma "Sapņojiet".

## Dziesmu saraksts
# Sapņojiet — 5:11
# Ja reiz aizcirstas durvis — 2:39
# Joka pēc — 3:12
# Beidzam Valmierā — 3:15
# Par mieru es atdotos tev — 04:26
# Solīts makā nekrīt — 3:36
# Skaisti rīti — 3:27
# Tu velc sevi zemāk — 4:19
# Pēdējais gads — 3:25
# Tagad es mēģināšu visu — 2:38
# Saules gaismu noslēpjot — 3:56
# Skaisti (papildu dziesma) — 3:19
Serhio Badilja Kastiljo

**Serhio Badilja Kastiljo** (*Sergio Badilla Castillo*, dzimis  Valparaiso, Čīlē) ir čīliešu dzejnieks, esejists, dramaturgs un tulkotājs. Pēc Augusto Pinočeta apvērsuma devās emigrācijā uz Zviedriju.

Badiljas Kastiljo dzejas tematika un stilistika ir ļoti plaša, viņa daiļradē sastopami gan transreālistiski, gan episki vēsturiski motīvi. Spēcīgi ietekmējies no dažādiem mūsdienu somu un zviedru dzejniekiem, kā arī no skandināvu mitoloģijas.

Badilja Kastiljo studējis žurnālistiku Čīlē un sociālo antropoloģiju Zviedrijā.

## Bibliogrāfija
* *Más Abajo de mi Rama* — Burosa, *Invandrarförlaget*, 1980. (Stāsti)
* *La Morada del Signo* — Stokholma, *Ediciones BIKUPA*, 1982. (Dzeja)
* *Cantonírico* — Madride, *Ediciones LAR*, 1983. (Dzeja)
* *Reverberaciones de Piedras Acuáticas* — Stokholma, *BIKUPA*, 1985. (Dzeja)
* *Terrenalis* — Stokholma, *Ediciones BIKUPA*, 1989. (Dzeja)
* *Saga Nórdica* — Santjago, *Monteverdi Edic*, 1996. (Dzeja)
* *La Mirada Temerosa del Bastardo* — Valparaiso, *Consejo Cultura Valparaíso*, 2003. (Dzeja)
* *Poemas Transreales y Algunos Evangelios* — *Aura Latina*, 2005. (Dzeja)
E-pasta klients

**E-pasta klients** () jeb **vēstules lietotāja aģents** (*mail user agent* - ***MUA***) ir datorprogramma vai programmatūras aģents, kuru izmanto, lai lasītu un veidotu e-pasta vēstules lietotāja datorā.

Sākotnēji MUA bija vienkārša programma, lai varētu lasīt lietotāja vēstuļu ziņojumus, kurus vēstules piegādes aģents (*mail delivery agent* - *MDA*), sadarbībā ar vēstules pārsūtīšanas aģentu (*mail transfer agent* - *MTA*), nogādājis lokālā vēstuļu kastē. Savukārt, lai nosūtītu vēstuli, tā ar vēstules iesniegšanas aģenta (*mail submission agent* - *MSA*) palīdzību tiek nodota tālākai pārsūtīšanai uz MTA, kas to nogādā uz saņēmēja pasta serveri. Pats MUA neizpilda transportēšanas funkciju.

Mūsdienās daudzas pasta klienta programmas ietver daudz vairāk papildu funkciju. Tās nodrošina e-pasta saņemšanu no pasta servera ar POP3 vai IMAP protokolu, izveido vēstuļu kastes un uzglabā pasta ziņojumus, palīdz lietotājam sagatavot vēstules. izsūtīšanai tiek izmantots protokols SMTP.

E-pasta klienta programmas var būt grafiskās, piemēram, Microsoft Outlook, Mozilla Thunderbird, vai arī vienkāršas, ar teksta saskarni, piemēram, *mutt*.
Selma Lāgerlēva

**Selma Otīlija Lūvise Lāgerlēva** (*Selma Ottilia Lovisa Lagerlöf*; dzimusi , mirusi ) bija zviedru rakstniece. Viņas pazīstamākie darbi ir romāni "Gēsta Berlings" (1891) un "Nilsa Holgersona brīnišķīgais ceļojums" (1906-1907). Selma Lāgerlēva ir pirmā sieviete, kā arī pirmā Zviedrijas pārstāve, kas ieguvusi Nobela prēmiju literatūrā.

Lāgerlēva dzimusi Dienvidzviedrijas provincē Vermlandē, 1888. gadā pārcēlusies uz Stokholmu, lai apgūtu skolotājas profesiju. Pēc tam, sākot ar 1895. gadu, gandrīz desmit gadus strādājusi par skolotāju Landskrūnā. Šajā laikā publicēts viņas pirmais darbs — "Gēsta Berlings". 1909. gadā viņai tika piešķirta Nobela prēmija literatūrā, savukārt 1914. gadā viņa kļuva par pirmo sievieti — Zviedrijas Akadēmijas, Nobela prēmijas piešķīrējas institūcijas, locekli.

1939. gadā, sākoties Ziemas karam starp PSRS un Somiju, Lāgerlēva nosūtīja savu Nobela prēmijas medaļu Somijas valdībai, lai palīdzētu tai iegūt līdzekļus cīņai pret PSRS iebrukumu, taču Somijas valdība, aizkustināta par šādu rīcību, aizsūtīja medaļu atpakaļ Lāgerlēvai.

## Ārējās saites

*
Arnis Vecvagars

**Arnis Vecvagars** (dzimis  Rīgā) ir bijušais latviešu basketbolists, pēc spēlētāja karjeras beigām — treneris un basketbola organizators. 2026. gadā viņš ir Bertānu Valmieras Basketbola skolas sporta direktors un treneris. No 2017. līdz 2019. gadam A. Vecvagars bija Latvijas basketbola izlases galvenais treneris. Spēlētāja karjeras laikā spēlēja spēka uzbrucēja pozīcijā, ilgus gadus bijis Latvijas basketbola valstsvienības spēlētājs. Septiņkārtējs Latvijas Basketbola līgas (LBL) čempions kā spēlētājs.

A. Vecvagara dēls Kaspars Vecvagars arī ir basketbolists un treneris, spēlējis Latvijas basketbola izlasē. Šobrīd basketbola kluba "Valmiera Glass VIA" galvenais treneris.

## Spēlētāja karjera
Pirmais treneris: Arvo Kallaste.

A. Vecvagars ir seškārtējs Latvijas Basketbola līgas čempions (1997—1999, 2003—2005, 2007). Lielāko karjeras daļu spēlējis Latvijas klubos, aizvadot tikai divas sezonas ārzemēs: Polijā un Austrijā.

Latvijas izlasē spēlējis no 1992. līdz 2005. gadam. Kopā ar izlasi ir izcīnījis 8. vietu 2001. gada Eiropas čempionātā un 13. vietu 2003. gada Eiropas čempionātā.

## Trenera karjera
Pēc spēlētāja karjeras beigām pievērsies trenera darbam. 2011. gadā bijis Tbilisi "Sokhumi" kluba trenera Ainara Bagatska palīgs. 2012. gadā kļuvis par galveno treneri, vadot LBL komandu BK Turība. 2014. gada vasarā iecelts par BK Jūrmala galveno treneri (vēlāk "Jūrmala/Fēnikss"). Bijis Latvijas jaunatnes izlašu treneris.

No 2017. līdz 2019. gadam A. Vecvagars bija Latvijas basketbola izlases galvenais treneris. Šajā laika posmā izlases rezultāti nesasniedza gaidīto un līgums ar treneri netika pagarināts.

Pēc tam trenējis Kazahstānas klubu Atirau "Barsy". 2022. gada oktobrī A. Vecvagars tika apstiprināts par Latvijas Nacionālās basketbola līgas (LBL2) kluba "Bertānu Valmieras Basketbola skola" galveno treneri. Pēc tam turpinājis darboties Valmieras basketbola sistēmā kā Bertānu Valmieras Basketbola skolas sporta direktors un treneris.

## Atsauces

## Ārējās saites
Skropstiņtārpi

**Skropstiņtārpi** (*Turbellaria*) ir plakantārpu galvenā klase; tās pārstāvji ir galvenokārt brīvi dzīvojošas formas, kas mīt jūrās, saldūdeņos un mitrā augsnē. Brīvais dzīves veids dziļi ietekmējis ķermeņa uzbūvi. Skropstiņtārpiem ļoti attīstīta nervu sistēma, labi attīstīti maņu orgāni, tās ātri reaģē uz ārējiem faktoriem, it sevišķi uz gaismu un barības klātbūtni. Visi skropstiņtārpi ir plēsīgi, tādēļ tiem, bez šaubām, intensīvāk attīstījušies maņu orgāni, pielāgojumi uzbrukšanai un aizsardzībai, intensīvāka kļuvusi kustību reakcija. Parasti visi skropstiņtārpi ir sīkas formas. Āda ar skropstiņām. Mute vienmēr ventrālajā pusē. Anālās atveres nav. Ādas-muskuļu maiss sastāv no epitēlija un saliktas muskuļu sistēmas. Centrālā nervu sistēma sastāv no gareniskajām nervu stiegrām un galvas ganglijiem. Zarnu kanāla vai nu nav, vai tas taisnas vai zarainas caurules veidā. Gremošana parasti intracelulāra (iekššūnas). Elpo ar ādu. Asinsrites sistēmas nav. Ekskrēcijas funkciju veic zarnu kanāls un speciāli izvadorgāni — protonefrīdiji. Parasti — hermafrodīti. Dzimumatvere atrodas ventrālajā (vēdera) pusē. Attīstība ir tieša vai ar pārvēršanos.
## Sistemātika
**Klase** 
* kārta 
* kārta 
* kārta 
* kārta 
* kārta 
* kārta 
* kārta 
* kārta 
* kārta 
* kārta 
* kārta 
## Ārējās saites
Latvijas skropstiņtārpu sugas
Sergejs Zubovs

**Sergejs Zubovs** (; dzimis 1970. gada 22. jūlijā) ir bijušais krievu hokejists, aizsargs. Savas karjeras laikā aizvadījis vairāk nekā 1000 spēles NHL, divas reizes izcīnot arī Stenlija kausu. 2019. gadā uzņemts Hokeja slavas zālē.

## Spēlētāja karjera
Savu profesionālā spēlētāja karjeru Zubovs uzsāka 1988. gadā, debitējot PSRS hokeja līgas kluba Maskavas CSKA sastāvā. Kluba sastāvā Zubovs aizvadīja vēl nākamās trīs sezonas, taču 1992.—93. sezonas pašā ievadā pārcēlās uz Ziemeļameriku.

Pirmos soļus NHL Sergejs spēra pēc tam, kad 1990. gada NHL draftā viņu ar kopējo 85. numuru izvēlējās Ņujorkas "Rangers" vienībai. Jau 1992.—93. sezonā Zubovs aizvadīja 49 spēles "Rangers" rindās. Ņujorkas klubā viņš kopā nospēlēja trīs sezonas, 1994. gadā arī izcīnot Stenlija kausu. 1995.—96. sezonā viņš spēlēja jau Pitsburgas "Penguins" rindās, bet pēc sezonas beigām tika aizmainīts uz Dalasu, Pitsburgai pretī saņemot Kevinu Hačeru. 1999. gadā, spēlējot Dalasas "Stars" komandā, Zubovs otro reizi karjerā izcīnīja Stenlija kausu. Piedalījies 1998., 1999., 2000. un 2006. gada NHL visu zvaigžņu spēlēs. 2005.—06. sezona bija viena no Sergeja veiksmīgākajām karjerā, un viņš bija viens no Džeimsa Norisa balvas pretendentiem, tomēr balvu izcīnīja zviedrs Niklass Lidstrems. Sergejs izlaida lielu daļu 2007.—08., kā arī 2008.—09. sezonas, jo bija traumēts. Zubovs ir viens no tikai nedaudz vairāk kā 200 spēlētājiem, kas NHL aizvadījuši vairāk par 1000 spēlēm.

2009. gada vasarā Sergejs atgriezās Krievijā, aizvadot 2009.—10. sezonu KHL kluba Sanktpēterburgas SKA rindās. Lai gan kluba sastāvā bija pieteikts arī nākamajā sezonā, nevienu spēli Zubovs neaizvadīja.

PSRS hokeja izlases sastāvā piedalījies 1988. gada Eiropas čempionātā junioriem, kā arī 1989. un 1990. gada Pasaules čempionātos junioriem, 1989. gadā izcīnot zelta, bet 1990. gadā - sudraba medaļu. Kopā 20 spēlēs guvis tikai vienus vārtus, toties atdevis 10 rezultatīvas piespēles.

NVS hokeja izlases rindās piedalījies 1992. gada olimpiskajās spēlēs, tajās izcīnot zelta medaļu.

Krievijas hokeja izlases sastāvā piedalījies 1992. gada Pasaules čempionātā. Piedalījies arī 1996. gada Pasaules kausa izcīņā.

## Ārējās saites
Plakantārpi

**Plakantārpi** (*Platyhelminthes*) ir dzīvnieku tips. Ir uzskats, ka šis ir parafilētisks tips, un nākotnē, iespējams, tiks sadalīts vairākos atsevišķos tipos.
## Raksturojums
Ķermenis parasti lentveida vai lapveida, dorsoventrāli plakans. Ķermeņa izmēri ir no milimetra daļām līdz vairākiem metriem. Dažām formām redzami izteikta homologo orgānu kompleksu likumsakarīga atkārtošanās, kam atbilst tikpat likumsakarīgs ārējais posmojums (neīstā segmentācija jeb pseidometamērija).
No ārpuses ķermeni ietver ādas-muskuļu maiss, kas sastāv no epitēlija un parasti arī no daudzslāņainas un saliktas muskulatūras. Parazītiskajām formām ķermeni klāj blīva, kutikula. Ķermeņa dobuma nav, iekšējie orgāni vienmēr atrodas parenhīmā (parasti mezodermālas izcelsmes). Gremošanas orgānu sistēma vairumam formu ir slēgta gremojamā maisa veidā, dažkārt tā komplicēti sazarojusies. Dažām sugām gremošanas orgānu sistēma sastāv tikai no parenhimā iegrimušu šūnu sakopojuma, kas izpilda gremošanas funkciju. Dažām parazītiskajām formām gremošanas orgānu sistēma ir atrofējusies, un barību tās uzņem osmotiski caur ādu. Asinsrites sistēmas un elpošanas orgānu plakanajiem tārpiem nav. Tie elpo caur ādu, bet zarnu trakta parazītiem paralēli aerobai elpošanai notiek anaerobās elpošanas process (rūgšana), kurā bezskābekļa vidē sadalās tārpu ķermenī esošās organiskās vielas (galvenokārt glikogēns). Izvadorgānu sistēma ir protonefrīdiju tipa. Nervu sistēma sastāv no galvas nervu mezgliem (ganglijiem) un dažāda skaita gareniskajām nervu stiegrām, kas vairākumā gadījumu ir saistītas ar šķērseniskām komisūrām; parasti attīstītāki par citiem ir divi sānu zari. Dzimumorgānu sistēma, ar dažiem izņēmumiem, hermafrodītiska, ar vairākiem papildu dziedzeriem, kuri piedalās olu un to apvalku formēšanas procesā.
## Ekoloģija
Pašreiz pazīstamas apmēram 25 000 plakantārpu sugas. Daļa no tām ir brīvi dzīvojošas formas, kas mīt jūrās, saldūdeņos, kā arī mitrās vietās uz sauszemes, bet lielākais vairums ir dzīvnieku parazīti. Dažas formas parazitē arī cilvēkā. Attīstība pārsvarā ir sarežģīta, ar paaudžu (dzimumpaaudzes un bezdzimumpaaudzes) un saimnieku maiņu: starpsaimnieks (attīstās parazīta kāpurs), finna (iecistējies biezos apvalkos parazīta kāpurs), definitīvais saimnieks (dzīvo pieaudzis parazīts).

## Sistemātika
**Tips** 
* klase 
* klase 
* klase 
* klase 
## Ārējās saites

* Plakantārpi
Alēns Prosts

**Alēns Marī Paskāls Prosts** (; dzimis , Senšamonā, Francijā) ir bijušais franču autobraucējs. Viņš ir Formula 1 četrkārtējais (., ., . un . gada) čempions.

## Karjera
### Pilots
Prostam ir bijis lauzts deguns, pateicoties kam tas ir ieliekts uz labo pusi un ir atstājis iespaidu uz viņa izskatu. Viņš 51 reizi ir uzvarējis sacīkstēs, kas ierindo viņu otrajā vietā visvairāk uzvarējušo pilotu sarakstā, zaudējot vien Mihaelam Šūmaheram. Francūzis pameta Formula 1 sacensības 1991. gadā, atgriezās 1993. gadā kad izcīnīja savu ceturto F1 čempiona godalgu un beidza karjeru. Pateicoties tam 1994. gadā viņa komandai (Williams) nācās startēt nevis ar numuriem 1 un 2, kā tas notiek parasti, bet gan ar 0 un 2, jo numurs 1 ir rezervēts pasaules čempionam, lai arī uz kuru komanda viņš dotos. Ja viņš vēl pirms sezonas paziņo par savu aiziešanu no F1, tad numurus 0 un 2 iegūst viņa pēdējā komanda. Ar numuru 0 brauca Deimons Hills.  Deimons Hills 1993. gadā brauca ar numuru 0, jo iepriekšējais (1992. gada) čempions Naidžels Mensels arī aizgāja no F1, lai gan vēlāk atgriezās. Alens Prosts startēja ar nr.2.

### Komandas vadītājs
1997. gadā Prosts pārpirka franču komandu Ligier un nomainīja tās nosaukumu uz Prost, pievienojoties citām komandām, kuras ir nosauktas par godu kādam cilvēkam - McLaren, Williams, Ferrari, Jordan, Benetton, Sauber, Tyrrell un Minardi. Komandas lielākais panākums bija tās debijas sezona - 21 punkts un 6. vieta konstruktoru kausā. Tajā pat sezonā komandas pirmais pilots Olivjē Panī salauza abas kājas un izlaida daudzas sacīkstes. Pirms negadījuma viņš bieži kāpa uz goda pjedestāla, bet pēc tā viņš vairs uz tā nekāpa. Tas bija viens no komandas norieta iemesliem. 1998. gadā komanda izcīnīja tikai 1 punktu, bet 1999. gadā deviņus. Pēc šīs sezonas Panī vairs komandā nebrauca. 2000. gadā komanda izgāzās un neieguva nevienu punktu. 2001. gadā komandu vairs neatbalstīja Yahoo! un Peugeot, komandas sastāvā brauca veseli 5 piloti, atšķirībā no čempioniem Ferrari, kurai bija tikai 2. Pēc šīs sezonas komanda bankrotēja. Līdz 2006. gada maijam Prosts bija riepu kompānijas Uniroyal reklāmas seja.

### Iespējamais darbs FIA
 Prosts paziņoja, ka varētu kandidēt uz FIA Sporta Nodaļas prezidenta amatu, ja tāda tiktu izveidota. Līdz 1991. gadam FIA bija apakšnodaļa FISA, kas bija atbildīga tikai par sportu. Tad tā apvienojās ar FIA. Pašlaik vienīgais apvienotās FIA vadītājs ir bijis Makss Moslijs.

## Atsauces

## Ārējās saites
Raitis Grafs

**Raitis Grafs** (dzimis  Rīgā) ir bijušais latviešu basketbolists, spēlēja centra pozīcijā, ilgadīgs Latvijas basketbola izlases dalībnieks. Pēc basketbolista karjeras beigām — pārdošanas un eksporta vadītājs uzņēmumā "Reaton".

## Karjera
Profesionālo basketbola karjeru sāka klubā BK Brocēni. 1999. gadā R. Grafs devās studēt un spēlēt basketbolu Valparaiso Universitātē ASV, kur nospēlēja maksimāli iespējamos četrus gadus. Sākotnēji ļoti veiksmīgo koledžu basketbola karjeru ietekmēja trauma, kas nedeva iespēju pretendēt uz prognozēto dalību NBA draftā. Pēc atgriešanās Eiropā profesionāli spēlējis Beļģijas, Polijas, Latvijas, Lietuvas, Slovākijas, Kipras un Igaunijas komandās.

2007. gadā piedalījies SEB Baltijas Basketbola līgas zvaigžņu spēlē. No 2004. līdz 2005. gadam spēlēja Polijas klubā Vroclavas "Slask", ar kuru ieguvis Polijas kausu. Četras reizes R. Grafs ir kļuvis par Latvijas čempionu.

## Latvijas izlase
R. Grafs spēlējis Latvijas jaunatnes izlasēs, jaunatnes vecumā atzīts par ļoti perspektīvu basketbolistu. 1998. gadā, būdams Latvijas U-18 izlases pamata centra spēlētājs, viņš palīdzēja komandai iegūt 4. vietu Eiropas čempionātā. Ar vidēji spēlē gūtiem 13,8 punktiem un 10,5 atlēkušajām bumbām viņš bija viens no čempionāta vērtīgākajiem spēlētājiem. Nākamajā gadā R. Grafs Latvijas izlases sastāvā Pasaules U-19 čempionātā izcīnīja 9. vietu, arī šeit uzrādot lielisku statistiku: 11,9 punkti un 11 atlēkušās bumbas vidēji spēlē.

Latvijas pieaugušo izlasē debitējis  16 gadu un 5 mēnešu vecumā. Kopā ar Latvijas izlasi ir izcīnījis 8. vietu 2001. gada Eiropas čempionātā, 13. vietu 2003. gada Eiropas čempionātā, 14. vietu 2005. gada Eiropas čempionātā un 13. vietu 2007. gada Eiropas čempionātā. Viens no savas paaudzes Latvijas izlases spēlētājiem, kurš devis vislielāko ieguldījumu valstsvienības rezultātos. Karjeras laikā R. Grafs 91 spēlē izlases sastāvā guvis 521 punktu.

## Atsauces

## Ārējās saites
Armands Bērziņš

thumb|right|220px|Armands Bērziņš 2008. gada Pasaules čempionātā
**Armands Bērziņš** (dzimis  Rīgā) ir latviešu hokejists, spēlē centra uzbrucēja pozīcijā. Pašlaik (2020) spēlē Latvijas čempionāta komandā Rīgas "Prizma".

## Spēlētāja karjera
Profesionālā spēlētāja karjeru A. Bērziņš uzsāka 1999. gadā, spēlējot Latvijas hokeja līgas klubā Rīgas "Prizma". 2000.—2001. gada sezonā viņš aizvadīja arī pirmās spēles HK Rīgas 2000 rindās, bet 2001. gada vasarā devās uz Ziemeļameriku, pievienojoties QMJHL klubam Ševinigenas "Cataractes". 2002. gada NHL draftā viņu izvēlējās Minesotas "Wild", taču arī nākamajās trīs Ziemeļamerikā pavadītajās sezonās A. Bērziņš NHL nepietuvojās, un 2005. gada vasarā viņš atgriezās Rīgā. 2005.—2006. gada sezonu aizvadot HK Rīgas 2000 sastāvā, A. Bērziņš kļuva par Latvijas čempionu. 2006.—2007. gada sezonu viņš iesāka Čehijas Ekstralīgas klubā HC Vsetīna, bet sezonas nogalē atgriezās "HK Rīga 2000" sastāvā, kļūstot jau par divkārtējo Latvijas čempionu. 2008. gada vasarā A. Bērziņš pievienojās jaunizveidotajam Kontinentālās hokeja līgas klubam Rīgas "Dinamo", aizvadot tajā nākamās divas sezonas. Tiesa, 2009.—2010. gada sezonā A. Bērziņa spēles laiks "Dinamo" krasi samazinājās, un 2010. gada vasarā viņš jaunu līgumu ar "Dinamo" neparakstīja, tā vietā pievienojoties SM līgas kluba HPK rindām. Somijas vienības sastāvā aizvadīja 2010.—2011. gada sezonu, pēc tam pārejot uz Baltkrievijas Ekstralīgas klubu Minskas "Junostj". Pēc "Junostj" sastāvā aizvadītās sezonas pārgāja uz Ukrainas hokeja līgas klubu Kijivas "Kompanion".

### Latvijas izlase
Latvijas hokeja izlases rindās A. Bērziņš debitēja 2006. gada olimpiskajās spēlēs. Viņš ir spēlējis arī vairākos Pasaules čempionātos (2007, 2008, 2009, 2011), kā arī 2010. gada olimpisko spēļu turnīrā.

## Ārējās saites
Crowd

***Crowd*** ir Latvijas alternatīvā roka un *[[power pop]]* mūzikas grupa.

## Vēsture
Grupas izveidojās 1998. gadā, taču aktīvi sāka darboties 2 gadus vēlāk, kad grupai pievienojās vokāliste Jana Čakste, kuras balss ieviesa būtiskas izmaiņas grupas skanējumā. 2004. gadā, kad sastāvs bija nostabilizejies, grupa ieguva dažādas godalgas jauno grupu festivālos. Lielākā no tām bija „Lielā Sinepju balva” festivālā „Sinepes un Medus 2004”. Balva bija iespēja kompānijas „Raibā Taureņa ieraksti” paspārnē deviņās dienās ierakstīt un izdot albumu. 2004. gada beigās grupa Crowd iesildīja dūmmetāla/gotiskā metāla grupu *[[Paradise Lost]]*.

2005. gada februārī klajā nāca debijas albums „Jūtu evolūcija”. Drīz vien grupu pamet bundzinieks Zigmārs Kics. Septembrī grupai pievienojas jauns bundzinieks Jims (Rihards Neverovskis) (ex-DFE). Grupas skanējumu papildina arī viesmākslinieki Jariks   džambs, perkusijas, Aldis   džambs, perkusijas un Iļja — akordeons. 2006. gadā pirmais singls „Sniegs” no topošās plates jau iekļuva Latvijas radiostaciju rotācijā. Bet otrais singls „Ia Nēi” nupat ir uzsācis savu ceļu radio stacijās. 2007. gada sākumā no grupas aizdodas Māris Vaivods. Bet CROWD nenolaižot rokas, dodas tālāk un jaunā basista meklējumi vainagojas ar panākumiem — grupai pievienojas Artūrs Ļubļinskis. Taču jau gada otrajā pusē notiek vēl viens negaidīts pavērsiens, bundzinieks Rihards paziņo par aiziešanu. Tā nu palikuši bez ritma sekcijas, grupas dalībnieki nododas pārdomām, jaunu dziesmu radīšanai. Un 2008. gada aprīlī saules stari beidzot apspīd CROWD dārziņu un pa vārtiņiem ienāk jauns bundzinieks Dairis Kaunesis. Pateicoties šiem jaunajiem dalībniekiem, grupa ar jaunu sparu ķeras pie jaunā albuma dziesmu sagatavošanas un koncertēšanas.

## Diskogrāfija

## Atsauces
Ģirts Ankipāns

[thumb|right|220px|Ģ.Ankipāns 2011. gadā, spēlējot [Rīgas "Dinamo"]]
**Ģirts Ankipāns** (dzimis  Rīgā) ir bijušais latviešu hokejists, kreisās malas uzbrucējs, tagad treneris. Pašlaik (2024) Latvijas čempionāta komandas HK Mogo galvenais treneris.

## Spēlētāja karjera
Savu profesionālā hokejista karjeru viņš sāka 1991.-92. sezonā, kad 12 spēles aizvadīja Vendenieku sastāvā. Nākamās trīs sezonas jau HK Ogres Essamika komandā, bet tad divas sezonas Rīgas Juniorā. 1996/97 sezonā, spēlējot Rīgas "Juniors" sastāvā, kļuva par līgas rezultatīvāko spēlētāju. Laika posmā no 1997. līdz 2003. gadam viņš spēlēja dažādos Vācijas zemāko līgu klubos. 2006-07 sezonas sākumu Ankipāns aizvadīja Baltkrievijas Ekstralīgas klubā Minskas "Dinamo". 2006-07 sezonā, spēlējot Latvijas hokeja līgas klubā HK Rīga 2000, kļuva par četrkārtējo Latvijas čempionu. Arī iepriekšējās trīs reizes šo titulu viņš izcīnījis spēlējot Rīgas 2000 rindās.

2008.-09. gada sezonu Ankipāns uzsāka KHL kluba Rīgas "Dinamo" rindās, tā sastāvā aizvadot nākamās piecas sezonas. 2012. gada 31. janvārī līgumattiecības ar Ankipānu klubs pārtrauca.

Latvijas hokeja izlases sastāvā piedalījies 1995. gada Pasaules čempionātā junioriem, 2006. un 2010. gada Olimpiskajās spēlēs, kā arī 2003., 2005., 2009. un 2011. gada Pasaules čempionātos.

## Trenera karjera
2013. gada vasarā Ankipāns beidza spēlētāja karjeru, uzreiz kļūstot par Arta Ābola asistentu Rīgas "Dinamo". 2014. gada septembra nogalē Ankipāns tika apstiprināts arī par Latvijas U-20 izlases galveno treneri.

2017. gada 28. septembrī kļuva par Rīgas "Dinamo" trenera amata pienākumu izpildītāju, pēc Sanda Ozoliņa atkāpšanās no amata. 2018. gada 29. martā oficiāli apstiprināts par Rīgas "Dinamo" galveno treneri. Par komandas galveno treneri un ģenerālmenedžeri Ankipāns turpināja strādāt nākamās divas sezonas.

## Atsauces

## Ārējās saites

* Rīgas "Dinamo" profils 
* Latvijas Hokeja federācijas profils
Niklass Lidstrems

**Niklass Ēriks Lidstrems** (*Nicklas Erik Lidström*; dzimis 1970. gada 28. aprīlī Vesterosā, Zviedrijā) ir bijušais zviedru hokejists, aizsargs, kurš visu savu profesionālā spēlētāja karjeru pavadīja NHL kluba Detroitas "Red Wings" rindās. 2015. gadā uzņemts Hokeja slavas zālē.

## Spēlētāja karjera
Detroitas klubs Lidstremu draftēja 1989. gada NHL draftā ar kopējo 53. numuru. Kluba rindās Lidstrēms debitēja 1991. gadā. Kopā ar Detroitas "Red Wings", viņš trīs reizes (1997., 1998. un 2002. gadā) izcīnījis Stenlija kausu, septiņas reizes (2001., 2002., 2003., 2006., 2007., 2008. un 2011. gadā) ieguvis Džeimsa Norisa balvu, bet 2002. gadā ieguva arī Kona Smita balvu, viņš bija pirmais eiropietis, kas izcīnījis šo balvu. Spēlējis desmit NHL visu zvaigžņu spēlēs. Viens no tikai nedaudz vairāk kā 200 spēlētājiem, kas NHL aizvadījuši vairāk par 1000 spēlēm.

Zviedrijas hokeja izlases sastāvā spēlējis 1988. gada Eiropas čempionātā junioriem, 1990. gada Pasaules čempionātā junioriem, 1991. gada Kanādas kausa izcīņā, Kanādas kausa izcīņā izcīnot bronzas medaļu. Piedalījies arī 1996. un 2004. gada Pasaules kausa izcīņā un trijos Pasaules čempionātos, 1991. gadā izcīnot zelta, 1994. gadā bronzas, bet 2004. gadā sudraba medaļu. Vēl viņš spēlējis arī 1998., 2002. un 2006. gada olimpiskajās spēlēs, 2006. gadā izcīnot zelta medaļu.

## Ārējās saites
Popmetāls

**Popmetāls** () ir viens no metāla (mūzikas stils) paveidiem, kurš bija populārs 1970. un 1980. gados. Stils bijis vienmēr saistīts ar citu roka paveidu - glemroku (*glamrock*). Atšķirībā no citiem metāla paveidiem, kuros teksti ir par tumsu un ļaunumu, popmetāla teksti vairāk stāsta par mīlestību, seksu un dzīvi.

Viena no slavenākajām popmetāla grupām ir Kiss.

## Ārējās saites
* Labāko popmetāla grupu top 100
Kērtiss Miledžs

**Kērtiss Miledžs** (; dzimis  Losandželosā, ASV) ir profesionāls amerikāņu basketbolists, spēlē uzbrūkošā aizsarga pozīcijā. Pašlaik (2013) pārstāv Gruzijas klubu *[[BC Armia]]*.

2007. gadā viņš piedalījās SEB Baltijas Basketbola līgas un LBL zvaigžņu spēlē, kurā tika atzīts par vērtīgāko spēlētāju, kā arī uzvarēja *[[slam dunk]]* konkursā, pārstāvot Rīgas ASK. K. Miledžs  piedalījās ULEB Eirokausa zvaigžņu spēlē, kurā tāpat kā BBL un LBL zvaigžņu spēlē, viņš izgāja sākumsastāvā, pateicoties fanu balsojumam. Kērtiss basketbolu sāka spēlēt 14 gadu vecumā. 2006.—2007. gadu sezonas BBL līgu viņš beidza kā 5. labākais punktu guvējs vidēji spēlē gūstot 16,2 punktus, labāko rezultātu viņš guva 28. oktobra spēlē pret Nevezis, gūstot 33 puktus, un savācot 3,3 atlēkušās bumbas un padodot vidēji 4 rezultatīvas piespēles spēlē.

## Atsauces

## Ārējās saites
* FIBA Europe profils
Ārons Bramlets

**Ārons Džordans Bramlets** (; dzimis  Dekobā, Ilinoiss štatā) ir bijušais amerikāņu basketbolists, spēlēja centra pozīcijā.

Pēc sekmīgas vidusskolu basketbola karjeras (Ņūmeksikas štata čempions) viņš nokļuva Arizonas Universitātes komandā NCAA, nospēlējot tās komandā "Wildcats" visas četras iespējamās sezonas un kļūstot par NCAA čempionu 1997. gadā. 1999. gada NBA draftā Ā. Bramlets tika izvēlēts ar kopējo 39. kārtas numuru otrajā kārtā, nonākot Klīvlendas "Cavaliers" komandā. NBA nospēlējis tikai 9 spēles un 2000. gada janvārī no komandas tika atbrīvots.

No 2000. gada vairākas sezonas aizvadīja Spānijas ACB līgas komandās. Laikposmā no 2006. līdz 2008. gadam Ā. Bramlets pārstāvēja Latvijas Basketbola līgas komandu ASK Rīga. 2007. gadā viņš kļuva par Latvijas čempionu, bet 2008. gadā 31 gada vecumā beidza profesionāļa karjeru, tādējādi ASK kļuva par pēdējo klubu, kurā Ā. Bramlets spēlējis.

Pēc karjeras beigšanas viņš pievērsās uzņēmējdarbībai un jauno basketbolistu trenēšanai, kā arī darbojies ESPN.

## Atsauces

## Ārējās saites
Better Days/Labākas Dienas

***Better Days/Labākas Dienas*** ir *[[Device]]* pirmais albums, kas ir iznācis 2002. gadā.

## Dziesmu saraksts
# *Rītdiena* - 04:07
# *Drow us* - 02:45
# *Вечерина* - 03:11
# *We are family* - 04:05
# *Anti Devicers* - 03:32
# *Roles* - 03:42
# *Nepateiktie vārdi* - 04:05
# *Beef* - 02:58
# *Nereālie sapņi* - 02:57
# *Почему так* - 04:01
# *Find a point* - 05:06
# *Tu un es* - 03:27
# *From who I was to who I am* - 03:54
# *Pārdomas* - 03:34
# *What tha fu*k we did 2 U?* - 03:16
# *Me 4U & U 4 me* - 05:18
# *Me 4U &amp; U 4 me* - 05:18
Device

***Device*** ir 1998. gada sākumā Liepājā dibināta grupa. Grupas dalībnieki ir Marats Ogļezņevs (Marathons) un Ruslans Kuksinovičs (Rus-L). Sākotnēji mūzika abiem bijusi kā vaļasprieks, tad, pēc pirmās uzstāšanās ("Jauno mūziķu saietā", 2000. gada 8. aprīlī) un pēc grupas pirmā singla "Find A Point" (piedaloties Antonam), kurš "Rietumu Radio" topā noturējās 8 nedēļas, vaļasprieks pārtapis par grupas dalībnieku pamatnodarbošanos. No sākuma Device spēlēja tā saucamajā "old school hip-hop" stilā un dziesmas ierakstīja pašu izveidotā mājas studijā. Šobrīd mūzikas stils pakāpeniski izmainījies uz hiphopu un ritmblūzu.
Grupa savā 10 gadu pastāvēšanas laikā ir izdevuši trīs albumus, taču tagad dalībnieku ceļi ir pašķīrušies un Marats Ogļezņevs ir nodibinājis jaunu projektu (*[[Musiqq]]*). Ruslans turpina darbu pie saviem solo materiāliem.

## Diskogrāfija
Vēstules piegādes aģents

**Vēstules piegādes aģents** () ir datorprogramma, kas pieņem ienākošās e-pasta vēstules un sadala tās saņēmēju individuālajās vēstuļu kastēs (ja galamērķis ir lokālajā datorā) vai pārsūta uz citu SMTP serveri (ja galamērķis ir uz cita servera). MDA bieži izmanto LMTP protokolu.

Daudzās sistēmās vēstules piegādes aģents ir apvienots vienā programmā ar vēstules pārsūtīšanas aģentu.

Unix sistēmās populārākā MDA programma ir procmail.
MDA

**MDA** var būt:
* vēstules piegādes aģents (),
* Moldovas ISO 3166-1 kods,
* 3,4-metilēndioksiamfetamīns — psihotropa viela, empatogēns.
Vēstules iesniegšanas aģents

**Vēstules iesniegšanas aģents** () ir datorprogramma vai programmatūras aģents, kas saņem e-pasta vēstuli no vēstules lietotāja aģenta (MUA) un nodod to vēstules pārsūtīšanas aģentam (MTA) ziņojuma nogādāšanai adresātam.

Daudzi MTA izpilda MSA funkcijas.
Neitrīno

**Neitrīno** ( — 'neitroniņš') ir stabilas elementārdaļiņas, kas pieder pie neitrālajiem leptoniem ar pusveselu spinu. Šīs noslēpumainās daļiņas piedalās tikai gravitācijas un vājajā mijiedarbībā, tādēļ ārkārtīgi reti iedarbojas uz parasto matēriju. Lai neitrīno plūsmu vājinātu uz pusi, būtu nepieciešams svina slānis 100 gaismas gadu biezumā.

Neitrīno apzīmē ar simbolu  \nu\  (grieķu alfabēta burts nī).

## Vēsture
Viena no kodolfizikas pamatproblēmām 20. gadsimta 20. gados bija bēta sabrukšanā radušos elektronu nepārtrauktais spektrs (no atoma kodola tiek izstaroti elektroni (bēta daļiņas) ar visdažādākajām enerģijām). Pēc kvantu mehānikas principiem šim spektram būtu jābūt diskrētam, t. i. teorētiski būtu jātiek izstarotām bēta daļiņām tikai ar konkrētu enerģiju, kas atbilst pārejai starp enerģijas līmeņiem attiecīgā atoma kodolā (šo teoriju noformulēja austriešu fiziķe Līze Meitnere 1922. gadā). Alfa sabrukšanas procesā tika novērotas tieši šādas diskrētas alfa daļiņu enerģijas, tomēr bēta sabrukšana teorijai nepakļāvās — tikai nelielam skaitam izstaroto elektronu enerģija sasniedz teorētisko. Tas nozīmēja enerģijas nezūdamības likuma neievērošanu. 1930. gadā slavenais dāņu fiziķis Nilss Bors pat ierosināja atcelt enerģijas nezūdamības likumu attiecībā uz elementārdaļiņām. Tomēr bija arī cits risinājums — 1931. gadā fiziķis Volfgangs Pauli izteica hipotēzi par nezināmu daļiņu bez lādiņa un ar ļoti niecīgu masu, kura pārvietojas ar gaismas ātrumu un aiznes līdzi daļu enerģijas, kura katrā sabrukšanas reizē var būt savādāka. Itāļu fiziķis Enriko Fermi ieteica mīklaino daļiņu nosaukt par *neitrīno* — t. i., kaut ko mazu un neitrālu.
Vēlāk noskaidrojās, ka, lai ievērotu spina saglabāšanās likumu, bēta sabrukšanā, ja tiek izstaroti elektroni, jārodas nevis neitrīno, bet to antidaļiņām — antineitrīno. Tikai 1956. gadā antineitrīno izdevās konstatēt eksperimentāli. 1968. gadā tika eksperimentāli pierādīta no Saules nākošo neitrīno eksistence.

Neitrīno ir spilgts piemērs, kā zinātnē kaut kas var tikt atklāts *uz papīra*.

## Neitrīno tipi
Katram elektriski lādētam leptonam atbilst savs neitrīno (antineitrīno):
* elektronam vai pozitronam — elektronu neitrīno (antineitrīno)
* mionam — mionu neitrīno (antineitrīno)
* tau daļiņai — tau neitrīno (antineitrīno)

Ir pierādīta ilgu laiku neapstiprinātā hipotēze, ka neitrīno tipi spēj pārvērsties viens otrā (neitrīno oscilāciju teorija), par ko Takaaki Kadzitam un Artūram B. Makdonaldam piešķirta 2015. gada Nobela prēmija fizikā.

## Neitrīno īpašības
Elektronu neitrīno masa ir ārkārtīgi maza — ne vairāk kā 0,28 elektronvolti (eV). Tiek uzskatīts, ka mionu un tau neitrīno masas ir attiecīgi ne vairāk kā 190 keV un 18,2 MeV.

Neitrīno rodas elementārdaļiņu pārvērtībās un atoma kodolu sabrukšanā (skatīt bēta sabrukšana). Ārkārtīgi daudz neitrīno izstaro pārnovas (sprāgstot pārnovai, tieši neitrīno starojums "sadedzina" visu tās tuvumā, par spīti nelielajai neitrīno iedarbībai uz vielu). Šo plūsmu iespējams reģistrēt uz Zemes ar speciāliem neitrīno detektoriem. Arī Saule kodolreakcijās izstaro neitrīno.

## Atsauces

## Ārējās saites
Menhengladbaha

**Menhengladbaha** () ir pilsēta Vācijas rietumos, Ziemeļreinā-Vestfālenē, starp Diseldorfu un Nīderlandes robežu. Pilsētas sākotnējais nosaukums bija Gladbaha (*Gladbach*), tomēr, lai atšķirtu to no citas Gladbahas (tagad Bergišgladbaha (*Bergisch Gladbach*)), pilsētu 1888. gadā pārdēvēja par Minhengladbahu (*München-Gladbach*). Savukārt šis nosaukums asociējās ar citu Vācijas pilsētu — Minheni (*München*), tāpēc 1950. gadā to pārdēvēja par Menhengladbahu (*Mönchen Gladbach*). Visbeidzot 1960. gadā pilsēta ieguva mūsdienu nosaukumu.

Viens no mūsdienu pilsētas rajoniem — Reida (*Rheydt*) līdz 1975. gadam bija atsevišķa pilsēta. Menhengladbaha ir mītnes vieta Bundeslīgas futbola komandai Menhengladbahas "Borussia". Pilsētas pievārtē atrodas Reindālenas militārais komplekss — britu armijas Vācijas štābs un NATO Ātrās reaģēšanas vienības štābs (*Headquarters Allied Command Europe Rapid Reaction Corps*).

## Cilvēki
Menhengladbahā dzimuši:

* Eko Frešs (*Eko Fresh*, 1983 —) - mūziķis
* Jozefs Gebelss (*Joseph Goebbels*, 1897 — 1945) — politiķis
* Heincs Haralds Frencens (*Heinz Harald Frentzen*, 1967 —) - autobraucējs
* Niks Heidfelds (*Nick Heidfeld*, 1977 —) - autobraucējs
* Jups Heinkess (*Jupp Heynckes*, 1945 —) - futbolists
* Marsels Jansens (*Marcell Jansen*, 1985 —) - futbolists
* Hanss Jonass (*Hans Jonas*, 1903 — 1993) — filozofs
* Hugo Junkerss (*Hugo Junkers*, 1859 — 1935) — inženieris
* Valters Mērss (*Walter Moers*, 1957 —) - komiksu mākslinieks
* Ginters Necers (*Günter Netzer*, 1944 —) - futbolists

## Atsauces

## Ārējās saites
Gain Fast

**Gain Fast** ir latviešu mūzikas grupa. Tā pastāv kopš 2004. gada. Zināmākās no grupas dziesmām “Brīži”, “Vārdi izskan klusi čukstot”, “Smaids”, “Kliedz”, "Zvaigznēs ierakstīts". Līdz šim grupa izdevusi divus albumus: "Viss mainījies" un "Tas nav no zemes šīs". Grupas sastāvā ir Kaspars Zlidnis, Andžejs Grauds, Rolands Stepanovs un Pēteris Asbahs.

## Diskogrāfija
Viss mainījies

**"Viss mainījies"** ir latviešu grupas Gain Fast pirmais albums, kas iznāca 2007. gada februārī. Pazīstamākās albuma dziesmas ir "Brīži", "Kliedz", "Vārdi izskan klusi čukstot" un tituldziesma "Viss mainījies".

## Dziesmu saraksts
# "Intro" - 01:55
# "Tavās acīs" - 03:18
# "Kliedz" - 03:23
# "Solījums" - 03:23
# "Viss mainījies" - 03:15
# "Vārdi izskan klusi čukstot" - 03:44
# "Vai tu?" - 03:39
# "Var jau būt" - 03:24
# "Last Goodbye" - 03:01
# "Oh Lord" - 03:03
# "Brīži" - 03:28
# "Tavās acīs" (bossa nova) - 03:09
# "Kliedz" (remix) - 02:58
# "Is It So?" - 03:24
Halogenēšana

**Halogenēšana** ir process, kurā organisko vielu molekulās ievada halogēnu atomus. Biežāk lieto hloru, jo tas ir lētākais un ķīmiski pietiekami aktīvs. Halogenējot ogļūdeņražus, veidojas halogēnogļūdeņraži. Šis process notiek pēc vairākiem mehānismiem:
* Alkānu halogenēšana notiek pēc radikāļu mehānisma, šo procesu paātrina ultravioletais starojums, process nav selektīvs un te veidojas visu iespējamo halogenēšanas produktu maisījums. Šādā veidā var iegūt halogēnmetānus (dihlormetāns, hloroforms, tetrahlorogleklis) un halogēnetānus (dihloretāns).
* Arēnu halogenēšana notiek pēc elektrofilās aizvietošanas mehānisma. Šim procesam par katalizatoru lieto Lūisa skābes. Šis process ir relatīvi selektīvs un te galvenokārt veidojas monoaizvietoti halogēnsavienojumi (lai arī selektivitāte nav 100%). Šādā veidā iegūst halogēnbenzolus (hlorbenzols, brombenzols).
Mikroviļņi

**Mikroviļņi** ir elektromagnētiskais starojums ar viļņa garumu no 30&nbsp;cm līdz 1&nbsp;mm (frekvenci 1 GHz — 300 GHz) (pēc citiem datiem 1 m — 1&nbsp;mm (300 MHz — 300 GHz)). Mikroviļņi būtībā ir īsi radioviļņi, un agrāk tos nemaz nenodalīja no radioviļņiem. Starojums ar augstāku frekvenci ir infrasarkanie stari. Starojumu ar frekvencēm virs 300 GHz stipri absorbē Zemes atmosfēra, un izgatavot šādu frekvenču uztvērējus ir bijis visai problemātiski.

Mikroviļņu raidītāji un uztvērēji ir līdzīgi radioviļņu raidītājiem un uztvērējiem, tomēr konstrukciju ietekmē tas, ka viļņa garums ir samērojams ar komponentu izmēriem. Mikroviļņu raidītāju lampas satur rezonanses kontūru un spēj darboties tikai šaurā frekvenču joslā, atšķirībā no radioraidītāju lampām.

Mikroviļņus lieto datu komunikācijām (3G mobilo telefonu tīkli (UMTS Latvijā darbojas 2100 MHz frekvencē), bezvadu datortīkli (802.11b un g - 2400-2480 MHz, 802.11a - 5 GHz, *[[bluetooth]]* - 2400MHz). Satelītkomunikācijām (satelīttelevīzijai) vienmēr ir lietoti mikroviļņi, jo tur vienmēr ir tieša redzamība, frekvencēs ~1-170GHz. Mikroviļņus (2400MHz) lieto arī mikroviļņu krāsnīm. Mikroviļņus sākumā lietoja radariem (un lieto joprojām), jo ar mazāku viļņa garumu var sasniegt labāku izšķirtspēju. Liela daļa mikroviļņu tehnoloģiju pirmo reizi tika izveidotas tieši radaru vajadzībām (un vēlāk piemērotas citiem mērķiem).

## Ietekme uz veselību
Mikroviļņu starojums nav jonizējošs un attiecīgi nespēj pārraut ķīmiskās saites vai bojāt DNS molekulas, tomēr tas ietekmē dzīvu būtņu veselību. Starojuma termiskais efekts tiek izmantots vēža ārstēšanā, vienlaikus tā netermiskā ietekme  uz imūnsistēmu ir vāji pētīta un esošie pētījumi nav veikti pēc vienotas metodikas, kas apgrūtina rezultātu sistematizāciju. Nedēļu ilgam apstarojuma eksperimentam ar sadzīvē bieži sastopamo intensitāti 0,01 W/cm2 pakļautajām žurkām tika konstatētas patoloģiskas izmaiņas aizkrūtes dziedzerī un liesā, organismiem aktivizējās imūnās atbildes mehānisms. Dienām ilga apstarošana ar kopējo vidējo jaudas blīvumu 0,0248 mW/cm2 pelēm pazemināja mācīšanās spēju un telpisko atmiņu, taču šīs ietekmes mehānisms nav noskaidrots.

Otrā pasaules kara laikā tika novērots, ka personas, kas atradās radaru sistēmu starojuma ceļā, reaģēja uz to, dzirdot klikšķus un citas skaņas. NASA 1970. gados veiktie pētījumi parādīja, ka to izraisīja termiskā izplešanās iekšējās auss daļās.

Pārmērīga mikroviļņu starojuma termiskā iedarbība var izraisīt kataraktu, jo mikroviļņu karsēšana denaturē olbaltumvielas acs kristāliskajā lēcā. Pakļaušana lielai mikroviļņu starojuma devai (piemēram, no bojātas krāsniņas, kas tiek darbināta ar atvērtām durvīm) var izraisīt karstuma bojājumus arī citos audos, līdz pat apdegumiem, kas var nebūt uzreiz pamanāmi, jo mikroviļņiem ir tendence ātrāk uzsildīt dziļākus audus ar lielāku mitruma saturu. Zemāku frekvenču mikroviļņi iekļūst organismā dziļāk; par praktisko robežu 2,45 GHz starojumam muskuļos uzskata 17 milimetru dziļumu.

## Atsauces
 

## Ārējās saites
Aleksandrs Cauņa

**Aleksandrs Cauņa** (dzimis  Daugavpilī) ir bijušais latviešu futbolists, spēlē pussarga pozīcijā, Latvijas izlases dalībnieks. Pašlaik ir FK Jelgava trenera asistents. Pirms tam sešus gadus spēlējis Maskavas CSKA, kura sastāvā Cauņa trīs reizes kļuvis par Krievijas čempionu.

## Karjera
Cauņa ir uzaudzis Daugavpilī, taču 14 gadu vecumā pārcēlās uz Rīgu, kad saņēma Skonto FC jauniešu komandas piedāvājumu. 2005. gadā viņš sāka spēlēt JFK Olimps sastāvā, bet 2006. gada sezonas vidū Cauņa iekļuva Skonto FC pamatsastāvā. 2007. gada martā viņš pirmoreiz tika izsaukts uz Latvijas futbola izlasi, taču tajā debitēja tā paša gada 2. jūnijā pret Spāniju.

2008. gada janvāra beigās Cauņa tika uzaicināts uz *[[Chelsea F.C.]]* treniņiem otrās komandas sastāvā.

Pēc 2008. gada sezonas Cauņa mēģināja iekļūt vairākos Anglijas Premjerlīgas klubos. Vispirms viņš mēģināja iekļūt *[[Sunderland AFC|Sunderland]]* sastāvā, bet tobrīd no kluba aizgāja galvenais treneris Rojs Kīns. Pēc tam viņš devās uz pārbaudi Blackburn, bet tobrīd tika atlaists kluba galvenais treneris Pols Inss.  tika paziņots, ka Cauņa līdz sezonas beigām ir izīrēts Anglijas 1. līgas klubam *[[Watford FC]]* ar iespēju viņu pēc īres termiņa beigām nopirkt. Tomēr *Watford* klubs izvēlējās Cauņu neiegādāties un pēc īres līguma beigām Cauņa atgriezās Skonto sastāvā.

2010. gada sezonas sākumu Cauņa izlaida savainojuma dēļ, bet viņš atgriezās sezonas vidū un kopā ar "Skonto" izcīnīja savu pirmo Latvijas čempiona titulu. 2011. gada februārī "Skonto" uz četriem mēnešiem izīrēja Cauņu Krievijas Premjerlīgas klubam Maskavas "CSKA". 27. jūnijā CSKA izpirka līgumu no Skonto viņš noslēdza piecu gadu līgumu ar klubu. CSKA sastāvā viņš debitēja UEFA Čempionu līgā, 2011. gada oktobrī arī guva vārtus pret Turcijas *[[Trabzonspor]]* klubu. 2011. un 2012. gada decembrī A. Cauņa tika atzīts par gada labāko futbolistu Latvijā.

2017. gada janvārī saistībā ar vairākiem ilgstošiem savainojumiem pēc abpusējas vienošanās Maskavas CSKA lauza līgumu ar Cauņu.  Cauņa parakstīja līgumu ar Virslīgas klubu RFS.

## Sasniegumi
* Latvijas čempions — 1 (2010)
* Baltijas čempions — 1 (2008)
* Latvijas čempionāta labākais jaunais spēlētājs — 1 (2006)
* Latvijas gada labākais futbolists — 2 (2011, 2012)
* Latvijas gada labākais jaunais futbolists vecumā līdz 21 gadam — 3 (2006, 2007, 2008)
* Krievijas kausa ieguvējs — 2 (2011, 2013)

## Atsauces

## Ārējās saites
Andrejs Perepļotkins

**Andrejs Perepļotkins** (; dzimis  Harkivā, Ukrainā) ir Latvijas futbolists.

Perepļotkins ir dzimis Ukrainā, viņam bija Krievijas un Ukrainas dubultpilsonība. Pusaudža gados spēlējis Anglijas Southampton FC jauniešu komandā. 2004. gadā Andrejs Perepļotkins nonāca Rīgas "Skonto" sastāvā, ar kuru kopā izcīnīja divus Latvijas čempiona titulus.

 ar Saeimas lēmumu Andrejam Perepļotkinam tika piešķirta Latvijas pilsonība, un uzreiz pēc tās iegūšanas viņš tika pirmoreiz izsaukts uz Latvijas futbola izlases treniņnometni. 28. martā viņš aizvadīja savu pirmo spēli izlasē, uznākot uz maiņu mačā ar Lihtenšteinu.

 Andreju Perepļotkinu izīrēja Anglijas klubam Derbi "County". Taču sastāvā viņam neizdevās nostiprināties un, aizvadījis tikai 3 spēles, 2009. gada janvārī viņš atgriezās "Skonto".

2011. gada februārī Perepļotkins noslēdza divu gadu līgumu ar Uzbekistānas čempionāta klubu Karši "Nasaf".

2020. gada februārī saņēmis sešu mēnešu diskvalifikāciju no ar futbolu saistītām aktivitātēm Lietuvā par iesaistīšanos spēļu manipulēšanā, spēlējot 1. līgas klubā FC Kupiškis, aprīlī šī diskvalifikācija tika attiecināta uz visu pasauli. Šajā laikā gan globālās COVID-19 pandēmijas dēļ lielākā daļa aktivitāšu bija apturēta.

## Sasniegumi
* Latvijas čempions - 2 (2004., 2010.)

## Atsauces

## Ārējās saites

* Profils national-football-teams.com
Folkroks

**Folkroks** ir mūzikas žanrs, kas apvieno mūsdienu tautas mūzikas un rokmūzikas elementus.

Žanrs kļuva populārs 20. gadsimta 60. gados. Folkroka mūzikā tautas melodijas apvienojas ar elektriskās basģitāras un bungu komplekta pavadījumu. Viens no slavenākajiem folkroka mūziķiem ir Bobs Dilans. Pie folkroka pieskaita arī *[[Simon and Garfurkel]]*, *[[Fairport Convention]]*, *[[Steeleye Span]]*, Ralfs Maktels, Ričards Tomsons u.c. daiļradi. Vispazīstamākā latviešu folkroka grupa — Iļģi, bet vispazīstamākā lietuviešu folkroka grupa — *[[Atalyja]]*.

## Atsauces